bitemygg
Store norske leksikon,Biologi,Dyreriket,Leddyr,Insekter,Tovinger,Sviknott
Bitemygg er en familie av insekter i ordenen tovinger.Det er omtrent 600 kjente arter av bitemygg. De fleste finnes på den nordlige halvkule. I Norge finnes trolig over 100 arter, men familien er dårlig undersøkt. Bitemygg er ikke det samme som det de fleste kaller mygg i dagligtalen, nemlig stikkmygg.
Beskrivelse Bitemygg er små, sjelden over 3 mm og oftest mellom 1 til 2 mm. De ligner fjærmygg, men er tettere i kroppen og i hvile ligger vingene flatt over ryggen. Levevis Hannene suger nektar. Hunnene av noen arter fanger andre insekter, andre kan feste seg på vingene av store insekter som øyenstikkere, nettvinger eller nattsommerfugler og suge deres blod. Noen få suger blod av pattedyr, inkludert mennesket (se sviknott). Larvene er stort sett enten lange og tynne, akvatiske rovdyr (lever i vann), eller kortere arter som hovedsakelig lever i sevje, under bark eller av råtnende organisk materiale på land. Les mer i Store norske leksikon insekter mygg stikkmygg tovinger sviknott